25/05/2021 | Administración LocalMunicipal
Fene
Secretaría
Convocatoria comisión de servizos dun/dunha administrativo/a para o departamento de urbanismo do Concello de Fene

Faise público que o 19.05.2021 ditouse a Resolución da alcaldía núm.566/2021, cuxa parte dispositiva acordou o que segue: PRIMEIRO.- Convocar a provisión dun posto de administrativo/a no departamento de Urbanismo do Concello de Fene, código 03.02.00.05 da relación de postos de traballo, pertencente ao grupo: C; subgrupo C1, para a súa cobertura en comisión de servizos por un/unha funcionario/a de carreira en activo de calquera Administración local da Comunidade Autónoma de Galicia, polo prazo de seis meses, prorrogable por outros seis meses máis, ao abeiro do artigo 96.1. b) da Lei 2/2015, do emprego público de Galicia. En aplicación do previsto no parágrafo segundo do artigo 96.2 da Lei 2/2015, de emprego público de Galicia, poderá participar o persoal funcionario de carreira doutras Administracións públicas da Comunidade Autónoma de Galicia sempre que posúa a titulación requirida para o acceso á escala correspondente ao posto de traballo e pertenza ao mesmo grupo o ou subgrupo de clasificación. En todo caso, outorgarase prioridade ao persoal funcionario de carreira que pertenza á mesma escala do posto obxecto de cobertura. Tendo en conta a necesidade inminente de proceder ao citado nomeamento para o bo funcionamento dos servizos encomendados ao departamento, a incorporación da persoa seleccionada terá lugar de xeito inmediato e polo prazo máximo de seis meses, podendo ser prorrogada excepcionalmente, previa conformidade da mesma, como máximo por outros seis meses mais, no caso de que se manteñan as necesidades de servizo ou funcionais. SEGUNDO.- Publicar a convocatoria desta comisión de servizos no BOP da Coruña, sendo as características do posto as seguintes: -Denominación: administrativo/a -Escala: Administración xeral -Subescala: administrativa -Grupo/Subgrupo de clasificación: C1 -Nivel de complemento de destino: 20 -Complemento específico anual: 8.212,15 € · Asumir a xestión, tramitación e seguimento administrativo dos expedientes e asuntos propios da unidade, nos termos do disposto na propia RPT e co alcance sinalado pola normativa de aplicación para o persoal pertencente á subescala administrativa de administración xeral, baixo as directrices xerais aplicables ao departamento. · Asumir, baixo as directrices xerais da coordinación departamental, a organización xeral da unidade, distribuíndo e supervisando, de xeito directo e operativo, o traballo dos Auxiliares e/ou restante persoal da unidade. · Redactar acordos ou resolucións de conformidade cos modelos que lle sexan facilitados. · Informar e atender ao público, en defecto de auxiliares e subalternos. · Calquera outra, propia da súa capacitación profesional, tanto dentro da propia unidade de pertenza como nos restantes departamentos, servizos e unidades municipais, cando as necesidades de servizo así o requiran. · Ter a condición de funcionario/a de carreira en activo de calquera Administración local da Comunidade Autónoma de Galicia, pertencente ao grupo: C, subgrupo: C1, escala: Administración xeral; subescala: administrativa. En aplicación do previsto no parágrafo segundo do artigo 96.2 da Lei 2/2015, de emprego público de Galicia, poderá participar o persoal funcionario de carreira doutras Administracións públicas sempre que posúa a titulación requirida para o acceso á escala correspondente ao posto de traballo (bacharelato ou equivalente) e pertenza ao mesmo grupo o ou subgrupo de clasificación (C; C1). En todo caso, outorgarase prioridade ao persoal funcionario de carreira da mesma escala do posto que é obxecto de cobertura. · Contar co informe previo favorable da Administración pública de procedencia. -Prazo de presentación: 5 días naturais dende a publicación do anuncio no BOP da Coruña. -Documentación a presentar: instancia, conforme ao modelo do Anexo I, acompañada de: · Copia do documento nacional de identidade, ou pasaporte. · Curriculum vitae onde se indiquen os méritos alegados (experiencia). · Certificación que acredite a condición de funcionario/a de carreira en activo, pertencente ao grupo: C; subgrupo C1, escala: Administración xeral; subescala: administrativa; de calquera Administración local da Comunidade Autónoma de Galicia, ou ben, en aplicación do previsto no parágrafo segundo do artigo 96.2 da Lei 2/2015, de emprego público de Galicia, de tratarse de persoal funcionario doutra Administración pública, copia da titulación de bacharelato ou equivalente e certificación que acredite a condición de funcionario/a de carreira en activo, pertencente ao grupo: C; subgrupo C1. · Certificación acreditativa da experiencia profesional alegada e informe de vida laboral. Na certificación deberá acreditarse as funcións da Unidade e ou Departamento no que se prestou ou presta servizos. · Celga 4. · Informe favorable da Administración pública de procedencia. -Publicidade: No caso de que haxa que facer algún tipo de requirimento ou realizar algún anuncio relativo a este proceso de provisión, realizarase a través da súa publicación na páxina web do Concello de Fene. No caso de que a instancia/documentación presentada teña que ser obxecto de emenda, outorgarase un prazo de 3 días naturais. -Criterio da selección: a maior idoneidade, discrecionalmente apreciada, considerando a experiencia alegada. -Duración da comisión de servizos: Máximo de seis meses, podendo ser prorrogada excepcionalmente, previa conformidade do/a funcionario/a de carreira, como máximo por outros seis meses mais, no caso de que se manteñan as necesidades de servizo ou funcionais. -Toma de posesión: se non implica cambio de residencia, deberá producirse no prazo de 3 días hábiles. Se implica cambio de residencia, deberá producirse no prazo de 7 días hábiles, de acordo co artigo 14 do Decreto 93/1991, do 20 de marzo. Os ditos prazos cóntanse a partir da publicación da adxudicación da comisión de servizos no BOP da Coruña. -Réxime xurídico: para o non previsto nesta convocatoria, aplicarase supletoriamente a normativa estatal e autonómica que proceda para a provisión de postos. D/Dona_____________________________________________________________________ con DNI núm. _______________ e domicilio en ___________________________________________________________________________________________ C. P. ______________ Municipio _______________________________________ (teléfono ____________________________; correo electrónico ____________________________________________________) ante o sr. alcalde do Concello de Fene, COMPAREZO e DIGO: -Que pertenzo á Administración ___________________________________________________________________________, que ingresei en data ___________________, que exerzo na actualidade o posto de ________________________________ ______________________________________ co nivel _____________, co grupo/subgrupo de clasificación ______________ -Que reúno todos e cada un dos requisitos establecidos na comisión de servizos convocada. -Que achego á presente: · Copia do documento nacional de identidade, ou pasaporte. · Curriculum vitae onde se indiquen os méritos alegados (experiencia). · Certificación que acredite a condición de funcionario/a de carreira en activo, pertencente ao grupo: C; subgrupo C1, escala: Administración xeral; subescala: administrativa; de calquera Administración local da Comunidade Autónoma de Galicia, ou ben, en aplicación do previsto no parágrafo segundo do artigo 96.2 da Lei 2/2015, de emprego público de Galicia, de tratarse de persoal funcionario doutra Administración pública, copia da titulación de bacharelato ou equivalente e certificación que acredite a condición de funcionario/a de carreira en activo, pertencente ao grupo: C; subgrupo C1. · Certificación acreditativa da experiencia profesional alegada e informe de vida laboral. Na certificación deberá acreditarse as funcións da Unidade e ou Departamento no que se prestou ou presta servizos. · Celga 4. · Informe favorable da Administración pública de procedencia. Por todo o exposto, SOLICITA que se teña por presentada esta solicitude para o nomeamento, mediante comisión de servizos, dunha praza de administrativo/a. En___________________, _____ de __________________ de 2021 Asdo.: ______________________________________ ALCALDE DO CONCELLO DE FENE TERCEIRO.- Contra esta resolución, que pon fin á vía administrativa, poderá interpoñerse potestativamente o recurso de reposición ante o mesmo órgano que o ditou no prazo dun mes, contado a partir do día seguinte ao da súa publicación significándolles que se interpón o recurso de reposición non poderá interpoñer o recurso contencioso-administrativo até que sexa resolto expresamente, ou se teña producido a desestimación presunta do recurso de reposición interposto. Transcorrido un mes dende a interposición do recurso potestativo de reposición sen que se lle teña notificado resolución expresa, entenderase desestimado por silencio administrativo e quedará expedita a vía contencioso-administrativa, podendo interpoñer o recurso contencioso-administrativo ante o Xulgado Contencioso-administrativo de Ferrol, no prazo de dous meses, contados desde o día seguinte ao da notificación da resolución expresa do recurso de reposición, ou no prazo de seis meses, contados desde o día seguinte ao de aquel no que se teña producido o acto presunto. Non obstante, poderá interpoñerse directamente recurso contencioso-administrativo, no prazo de dous meses, contados desde o día seguinte ao da presente publicación, ante o Xulgado Contencioso-Administrativo de Ferrol, sen prexuízo de que poida exercitar calquera outro recurso que estime pertinente. CUARTO.- Dar traslado da presente resolución aos departamentos de Intervención e Persoal, á Xunta de Persoal e ao Comité de Empresa, aos efectos oportunos. QUINTO.- Anunciar esta convocatoria na páxina web municipal e no BOP da Coruña. En Fene, asinado dixitalmente o 19 de maio de 2021 polo alcalde Juventino José Trigo Rey.